Shule ya upili ya Kahuho

Mtihani wa mwisho wa muhula wa tatu

Kidato cha kwanza 2010

Muda; 1.30

Jibu maswali yote

1. Ufahamu (alama 15)

Soma kisa kifuatacho kisha ujibu maswali yafuatayo.

KISA CHA EDIPODE

Kisa cha mfalme Edipode ni maarufu sana nchini Uyunani tangu zamani. Raia wa Uyunani wanaamini kuwa kila binadamu ana sehemu mbili za maisha yake; sehemu mbaya na sehemu nzuri. Wanasema kuwa lazima kila mtu azionje sehemu zote mbili katika maisha yake na kwmba haiwezekani kuepuka jambo hili. Nakumbuka zamani nyanya aliniambia kuwa hata sisi tuliamini hivyo na ndiyo maana mtoto alipozaliwa alionjeshwa maji ya msubili na asali wakati huo huo. Maji ya msubili yalinuiwa kumjuza kuwa maisha ya binadamu yana uchungu au shubiri fulani na lazima aionje. Asali ya nyuki nayo ilimwahidi utamu uliopo pia katika maisha ya ulimwengu.

Tofauti iliyopo kati ya jamii yetu na ya Wayunani ni kuwa, wao waliamini kuwa miungu wao ndio walioamua maisha yao yatafuata njia gani. Miungu hao ndio waliotabiri maisha ya Edipode yatachukua njia gani hata kabla ya kuzaliwa kwake. Huu ndio mkondo unaoitwa na wataalam ‘ujaala’’ yaani imani katika majaaliwa.

Edipode alikuwa mtoto wa kifalme, babake alikuwa mfalme Laio na mamake malkia Jokasta. Kabla ya kuzaliwa kwake, miungu walitabiri kuwa mtoto huyu ataishia kumwua babake na kumwoa mamake mzazi. Utabiri huu uliwatia wazazi wake kihoro kikubwa na walikuwa tayari kufanya lolote kuzuia usitekelezeke. Alipozaliwa tu walimchukua na kumwagiza mtumishi mmoja wao aende akamuue mtoto huyo mjalaana. Hakutaka kushuhudia kitendo cha kinyama cha kuuliwa kwa mwana wao huyo. Yule mtumishi alimchukua Yule mtoto na kuyoyomea naye huko mbali milimani. Moyo wake uliona ugumu kumwua malaika Yule, kwa hiyo aliifunga miguu yake pamoja na kumwacha huko maporini.

Kwa bahati nzuri, mtumishi wa mfalme wa nchi jirani alimkuta yule mtoto huko milimani, akamchukua na kumpelekea mfalme pamoja na malkia wake. Walimshukuru sana kwa kumpata mtoto huyo ambaye walimlea na kumwenzi kwa kila tunu na raha kama mwana wao. Edipode naye aliwafahamu hao kama wazazi wake.

Alipobaleghe na kuwa barobaro mwenye nguvu alianza kuzunguka huku na kule. Ni wakati huu aliposikia maneno yaliyosemwa na miungu kumhusu. “Utamwua babako mzazi na kumwoa mamako.” Yale maneno yalimwudhi sana na kumletea kero kubwa moyoni. Aliwapenda wazazi wake na wala asingeweza kufikiria kitendo kama hicho. Sasa afanye nini? Aliamua kutorokea nchi za mbali. Aliondoka kimya kimya kuelekea nchi iliyokuwa upande wa mashariki. Alipokuwa safarini, alikutana na kundi la watu waliokuwa wakisafiri. Palikuwa na kigari kizuri kilichovutwa na farasi, yaani riksho. Kwenye riksho hiyo palikuwa na mtu aliyevalia joho la kifalme. Kundi hili lilimzuia Edipode njiani na alipojaribu kuongea na mkuu wao wakakosana. Kwa hasira kuu aliuchomoa upanga wake na kumwua kiongozi huyo mara moja. Aliwaacha hapo na kuendelea na safari yake. Edipode hakujua kuwa kiongozi huyo aliyemwua alikuwa babake mzazi, Mfalme Laio.

Baada ya safari yamuda alifika kwenye nchi iliyokuwa imefunikwa na wingu jeusi la majanga. Palikuwa na njaa kubwa a lukuki ya magonjwa yaliyokuwa yakiwasumbua raia wa nchi ile. Edipode alipouliza chanzo cha matatizo yale, alielezwa kinagaubaga. Palikuwa na jinamizi ambalo lilikuwa limewategea kitendawili kigumu. Jinamizi hilo lilisema kuwa dhiki na matatizo yaliyokuwako yataendelea kuwako hadi atakapotokea mtu wa kukifumbua. Edipode aliongozana na watu hadi kwenye lango kuu la kuingia nchini. Huko walilikuta jinamizi kubwa ajabu ambalo lilikuwa limekingama njiani kama kisiki cha mti mkubwa ajabu.

Lile jinamizi lilimtegea Edipode kile kitendawili kilichowachachafya watu wengi ajabu, “je, nikitu gani ambacho hutembea kwa miguu minne asubuhi, miwili adhuhuri na mitatu jioni?”

Edipode hakukawia kujibu kwa kusema, “Binadamu! Anapozaliwa husota, hutembea kwa miguu na mikono; anapokua huweza kusimama na kutembea kwa miguu miwili, na anapozeeka hulazimika kuutumia mkongojo.” Baada ya kukijibu kile kitndawili tu, lile jinamizi lilitoweka ghafla bin vuu. Wimbi la furaha liliwasomba raia wote wan chi hiyo. Walifikiria jinsi ya kumtuza na kumtunuku
Edipode aliyewaokoa kutoka tanuri ya majanga yaliyotishia kuwachoma wote. Waliamua kumtuza kwa kumpa mke wa mfalme wao aliyondoka kwenda safarini kasha akauliwa kuko huko. Edipode alipewa mke wa mfalme, Jokasta, ambaye kwa kweli aliuwa mamake mzazi.

Baada ya muda, majanga mengine yaliisibu nchi hiyo tena. Edipode alikuwa tayari kupambana na yeyeote aliyesana majanga hayo. Aliapa hata kumtafuta yeye mwenyewe na kupambnaa naye kwa mikono yake iliyojaa nguvu na iliyoshiba siha nzuri. Lakini baada ya uchunguzi ilitambuliwa kuwa matatizo hayo yalitokana naye Edipode. Kitendo cha kumwua babake na kumwoa mamake ndicho kilichosababisha hali hiyo mpya. Edipode alitahayari na kuona fedheha kubwa. Aliamua kuyatoboa macho yake mwenyewe na kutorokea nchi nyingine alikoishi msituni ambako hakutaka kuonekana tena.

1. Raia wa Uyunani walikuwa na imani ipi kuhusu maisha ya binadamu? (alama 1)
2. Mwandishi wa taarifa hii anasema katika jamii yao motto alionjeshwa asali ya nyuki na maji ya msubili. Hii ilikuwa na maana gani? (alama 2)
3. Mtumishi alimuua Edipode huko kichakani. Je, ni kweli? Toa maelezo ya jinsi mambo yaliyokuwa. (alama 2)
4. Eleza namna Edipode alivyohisi baada ya miungu kumtabiria kuwa atamuua babake na kumwoa mamake mzazi. (alama 2)
5. Eleza mambo yaliyvokuwa huko njiani baada ya Edipode kuamua kutoroka. (alama 2)
6. Kwa nini edipode alitunukiwa zawadi na wenyeji wa ile nchi iliyokuwa imekubwa na majanga? Je, aliatarikiwa zawadi gani? (alama 2)
7. Ni kwa nini kisa hiki kinaisha kwa huzuni? (alama 1)
8. Eleza maana ya maneno haya kama yalivotumiwa katika sentensi. (alama 3)
9. Mjalaana
10. Kumwenzi
11. Alipobaleghe

MATUMIZI YA LUGHA. (ALAMA 30)

1. Taja vikundi saba vya konsonti za Kiswahili kwa kuzingatia mahali hewa inapozuiliwa (alama 3.5)

2. Andika kwa udogo na ukubwa sentensi hii. (alama 4)

Nyoka aliyekuwa na mkia mrefu aliingia nyumbani.

Udogo

Ukubwa

1. Toa mifano ya nomino za ngeli hizi. (alama 4)
2. a – wa
3. u - i

(c) I – zi

(d)li - ya

e

1. Eleza maana ya maneno haya kulingna na shadd. (alama 2)

Bara’bara

Ba’rabara

1. Weka alama ya kuakifisha mahali pafaapo kwenye sentensi zifuatazo. (alama 5.5)
2. Mimi sitaki kwenda kucheza nilimwambia rafiki yangu
3. Nilisikia mtu akisema fungua fungua kisha nikasikia mlio wa bunduki
4. Pambanua sentesi hii kwa njia ya mstari (alama 5 )

Mtoto wake mdogo anakula sana.

1. Onyesha vivumishi katika sentensi ifuatayo (alama 1)

Mwalimu wetu ana kitabu kizuri sana.

1. Tunga sentensi za aina hizi. (alama 3)
2. amri
3. Ombi
4. Swali
5. Yakinisha sentensi zifuatazo (alama 2)
6. Hatujawajibu

(b) Hamkukosea

1. ISIMU JAMII (ALAMA 10)

Maishi: sasa sue

Sue; fit, sema maish.

Maish: Mazee umelost sana tangu jana. Uko wapi?

Sue: Nyumbani,nawatch movie nyingine hapa poa……………..

Maish: Yaani badala ya kuja kunitembelea unawatch movie?

Sue: Don’t be funny. What’s wrong with that?

Maish nakwambia mara mob ukome kuwa kama big baby. Tutaachakufight, lini?

Maish: Hey, hey, hey, Tuachie hapo. Baebae. See you.

MASWALI

1. Huu ni muktadha gani wa mazungumzo?

Toa sababu (alama 2)

1. Taja sifa NNE za muktadha huu kwa kutolea mifano. (alama 4)
2. Nini kinawaelekeza wazungumzaji kutumia lugha kwa jinsi hii? (alama 4)

D FASIHI SIMULIZI (alama 10)

1. Eleza maana ya vitendawili (alama 2)
2. Eleza umuhimu wa vitendawili (alama 3)
3. Taja sifa za vitendawili. (alama 5 )

E ushairi (alama 15)

Nikianza simulizi, jambo langu la awali,

Ni shime kwa mazoezi, vijana kila mahali,

Ni tupate ujuzi, tejenge viwiliwili,

Michezo hujenga mwili, haraka kwa mazoezi

Michezo kwa binadamu, ina faida kwa kweli,

Kwa afia ni muhimu, kuhifadhi yako hali,

Tena huwa mahashumu, na sifa kufika mbali,

Michezo hujenga mwili, haraka kwa mazoezi.

Wangapi tunawaona, mabingwa wa jambo hili,

Ambao wamekazana, kwa michezo mbalimbali,

Leo watajwa majina, kwa sifa na nyingi mali,

Michezo hujenga mwili, haraka kwa mazoezi.

Na hiyo michezo bora, kwetu iliyo sahali,

Ni ya mbio na mpira, ambayo twaikubali

Hima na tufanye ghera, lije kombe na medali,

Michezo hujenga mwili, haraka kwa mazoezi.

Yatosha nilikusanya, msije kuniaili,

Sasa ni shime kufanya, timu zetu ziwe kali,

Ije sifa kwetu Kenya, haya tena mafahali,

Michezo hujenga mwili haraka kwa mazoezi.

1. Je, shairi hili lina ujumbe gani kwetu? (alama 2)
2. Eleza faida NNE kuu ya michezo. (alama 4)
3. Eleza muundo/umbo la shairi hili. (alama 5)
4. Eleza maana ya maneno haya kama yalivyotumiwa katika shairi. (alama 40)
5. Mahashumu

(ii) sahali

(iii) tufanye ghera

(iv) Kuniaili.

HERI NA FANAKA